**טקס יום ירושלים**

**שיר פתיחה**

[**שישו את ירושלים**](https://www.youtube.com/watch?v=jYZYBR-_hQs)

**המחזה:**

כמה ילדים עולים לבמה , 2 בחולצות לבנות- קריינים, 2 מחופשים לקשישים עם מקל סבא (כמאמא הפסוק "ואיש משענתו בידו מרב ימים...") ו2 מחופשים לילדה ולילד קטנים (וילדים וילדות משחקים ברחובותיה)

קריין א: שמעתם, היום יום ירושלים!

כל יום הוא יום ירושלים, לא? היא תמיד כאן הרי...

קריין ב:אבל לא תמיד היא היתה בידנו.

ה"ילד והילדה": לא תמיד יכולנו לשחק ברחובותיה!

ה"קשישים": ולא תמיד יכולנו לשבת בה, ולהלך בשכונותיה.

ה"ילד": למה היא לא הייתה בידנו?

ה"ילדה" ובעצם, למה דוקא ירושלים היא עיר הבירה? למה לא \_\_\_ (הכניסו את שם הישוב שלכם), תל אביב או חיפה?!

קריין א: היא העיר החשובה והקדושה לעם ישראל מזה דורות רבים.. הכול התחיל לפני שלושת אלפים שנה בערך, כשהנער האדמוני יפה העיניים בגר והפך למלך. המלך דוד!

לבמה עולות 5 דמויות מחופשות בהתאם (דוד גינגי עם נבל, שלמה עם בע"ח על הכתף אנה טיכו עם כן ציור פלטה מכחול וכיוצא בזה דר כגן עם סטטוסקופ וחלוק לבן) בסדר זה:

דוד המלך, שלמה המלך, רבי יהודה הלוי, ד"ר הלנה כגן, אנה טיכו.

דוד המלך: אני דוד המלך בצעירותי הייתי רועה צאן עד ששמואל הנביא משח אותי למלך במצוות אלוהים. כל שבטי ישראל אישרו את הבחירה האלוהית והזמינו אותי למלוך עליהם. כשקיבלתי את הכתר, בחרתי בירושלים לעירי וכבשתי אותה מידי היבוסים. היא אינה שייכת לאף אחד מהשבטים, ולכן היא שייכת לכולם באותה מידה.

שלמה המלך: אני שלמה, אמנם אבי דוד זכה לקבוע את בירתו בירושלים, אבל אני הקמתי בה את בית המקדש! בניתי אותו מהחומרים הטובים ביותר, עצי ארז וברוש וזהב רב, וכשנשלמה המלאכה הקדשתי את הבית לה'.

רבי יהודה הלוי: אני רבי יהודה הלוי, משורר האהבה לירושלים. ירושלים כבר לא שלנו. הבית חרב, והעם שלנו נפוץ לכל עבר. אנחנו חיים במערב, אבל לבנו תמיד במזרח- בירושלים. רוב חיי גרתי בספרד, ורוב חיי השתוקקתי להגיע לציון. כתבתי את געגועיי בשירים ובספרים, ובסוף חיי החלטתי להפסיק להתגעגע. עליתי על ספינה למצרים ומשם לארץ ישראל, אל ירושלים הקדושה!

ד"ר הלנה כגן: אני ד"ר הלנה כגן ואני חיה כאן בירושלים ירושלים היום בידי השלטון הטורקי, הטורקים אוסרים על נשים לעסוק ברפואה, אך בזמן מלחמת העולם הראשונה הם היו זקוקים נואשות לרופאים, אז גם אני הורשתי לטפל בחולים ופצועים. בהתחלה רק כאחות אך לאחר שהצלתי ילד אנוש ממחלתו, שאף רופא לא הצליח לרפאו תושבי יושלים בטחו בי, ואני מטפלת בכל ילדי ירושלים, גם אם אין להם איך לשלם.

אנה טיכו: עליתי לארץ בגיל 18 ,התחתנתי עם רופא העיניים אברהם טיכו ויחד פתחנו בירושלים מרפאת עיניים לתושבי העיר. אולי בזכות הטיפול בעיניים החולות של האנשים שהגיעו אלינו, נפקחו עיניי לראות את יופיים של ירושלים ושל אנשיה. במשך שנים ציירתי את מה שראיתי סביבי, ובסוף חיי תרמתי את ביתי ואת ציוריי למוזאון ישראל. הנה כמה דיוקנאות של אנשי ירושלים שציירתי.

3 קריינים בחולצות לבנות והילדים עולים שוב לבמה. ברקע אפשר להשמיע את השיר: מעל פסגת הר הצופים

ילדה: עכשיו הבנתי למה העיר חשובה. ולמה היא עיר הבירה שלנו ולמה עם ישראל התגעגע אליה.

הילד: אבל עדיין לא ענית על השאלה שלי, למה יש יום מיוחד לירושלים?

קריין ב: אמרתי לך מקודם. כי לא תמיד היא היתה בידנו. והיום אנחנו חוגגים את שיחרורה של העיר שחוברה לה יחדיו.

קריין א: כשמדינת ישראל קמה, ירושלים הייתה חצויה. השכונות החדשות היו בשטח מדינת ישראל, אך העיר העתיקה, הכותל והר הבית היו תחת שליטה ירדנית.

ילד**:** כמה שנים ירושלים לא הייתה בידנו? כמה זמן זה נמשך?

קריין ב: במשך 19 שנים בירת ישראל הייתה מחולקת. והגבול עבר ממש בליבה של העיר.

ריקוד: ירושלים של זהב/ שומר החומות/ בשערייך ירושלים/ שבחי ירושלים

המחזה:

2 ילדות לבושות כנערות עולות לבמה כשהן אוחזות בשקי יוטה, ילד/ה לבוש כחייל עולה כשהן מסיימות לדבר:

נערה א: אתמול פרצה מלחמה. הרגשנו וידענו שזה יגיע... לא יכולנו לשבת בשקט במקלט.

נערה ב: רצינו גם אנחנו לעזור. אנחנו ממלאות שקי חול עבור החיילים בחזית וכדי להגן על השכונות שלנו.

החייל לוקח מהן את השקים וממשיך הלאה

**ברקע: השיר שומר החומות/ בשערייך ירושלים**

קריין עולה לבמה

קריין: כל זה השתנה, היום לפני \_\_\_ שנה. ביום השלישי למלחמת ששת הימים, לאחר קרבות עזים הגיעו לוחמי חטיבת הצנחנים אל חומות העיר העתיקה, הם נכנסו מהשערים, בהם חלפו העולים לירושלים אלפי שנים קודם לכן, בדרך אל הכותל ואל הר הבית.

לבמה עולים ילדים מחופשים לחיילים. בראש החבורה הולכים שלושה ילדים מחופשים: אושרי צנחן- חייל צעיר, מוטה גור- מחט צנחנים- חייל עם דרגות, הרב גורן במדים כובע קסקט ושופר בכיסו.

'הצנחן' ו'הרב גורן' נעמדים בראש קבוצת החיילים:

הצנחן: "לפתע שמעתי קריאה, חייל שראה ראשון את הכותל המערבי, השמיע צעקה: "אני רואה את הכותל". כולנו פרצנו אחריו דרך שער קטן ומיששנו את האבנים באהבה גדולה. חיילים נצמדו אל הכותל והחלו למרר בבכי. איני זוכר, במשך שלושת ימי הקרב על ירושלים, חיילים בוכים. למרות שבמהלך הלחימה ראו את חבריהם נפגעים, ואילו עתה ליד הכותל מיררו בבכי כילדים קטנים. המחזה היה בלתי רגיל. המוני חיילים מאובקים, עייפים, צועדים כולם בכיוון אחד. חיילים דתיים ושאינם דתיים, כולם רצו להגיע אל הכותל, לגעת באבנים אליהן השתוקקנו כל כך הרבה שנים.

"הרב גורן": חברתי לכוחות הראשונים בחטיבה 11 במערכה על עזה ושם פגז פגע ישירות ברכב בו היה השופר שלקחתי עמי לכל מקום, כדי לקיים בו "וכי תבוא מלחמה בארצכם…והרעותם בחצוצרות'.

יומיים לאחר מכן בליל כ"ח באייר, שמעתי כי עתידים לשחרר למחרת את העיר העתיקה, ועל כן הייתי חייב להשיג שופר.

לפנות בוקר הגעתי לבית חמי, אביה של אשתי, ודפקתי אצלו בדלת. **" אני צריך את השופר של בית הכנסת שלכם. אנחנו הולכים לשחרר את הכותל המערבי!".** חמי בכה מהתרגשות ומסר לי את השופר ששמר בביתו, ומשם עם השופר באמתחתי, הצטרפתי אל הצנחנים בדרכם לכותל.

לאחר שחרור הכותל המשכנו הצנחנים ובראשם המפקד מוטה גור אל הר הבית. עלינו אל הרחבה הגדולה, שאלפיים שנה לא דרכנו עליה, הוצאתי את השופר מהכיס ....

\_\_\_תוקע בשופר\_\_ (אם אין ילד שיודע לתקוע אפשר להשמיע תקיעת שופר זמן שהילד ממחיז תקיעה....) ומוטה, מוטה גור, מפקד חטיבת הצנחנים קרא "הר הבית בידנו"

**שיר/ ריקוד סיום:** [**ובאו האובדים**](https://youtu.be/MqXkgSOj6vY) **(ירדנה ארזי ודני רובס)**

לבמה עולים ילד/ה עם צעיף/ חולצה של הפועל י-ם או ביתר י-ם והכי טוב גם וגם.

וזוג עם סל שוק וארגז ירקות

אחד מבני הזוג: ירושלים בשבילי זה שוק מחנה יהודה בחמישי בערב, הקולות, הריחות, הצלילים והטעמים של השוק הם ירושלים שאני אוהב.

אחד מהילדים: ירושלים בשבילי זאת הקבוצה שאני אוהב, לעודד אותה בטדי בכל שבת , ולהתאמן בעצמי על הדשא בגן סאקר

**עוד ילדים עם חולצות לבנות עולים לבמה: את המשפטים הבאים כדאי לשכתב התאם לכיתה שלכם- לשאול את הילדים מהי ירושלים בשבילם--- כחלק מהלמידה לקראת הטקס--- ולהתאים משפטים ברוח הדוגמאות שלהלן:**

ילד 1: ירושלים בשבילי הם ביקור אצל סבתא ומשחקים במפלצת

ילד 2: ירושלים בשבילי זה שלג פעם בשנה, עם המשפחה

ילד 3: ירושלים בשבילי היא בית חולים הדסה, שם נולדתי

ילד 4: ירושלים היא לא העיר שאני גר בה ובקושי מגיע אליה, אבל אני אוהב ומתגעגע אליה, גם בלי ממש להכיר, והיא בלב שלי תמיד.

**קריין: לשירת התקווה הקהל מתבקש לעמוד**

**סיום: התקווה**

כתיבה: אורית בארי